 Warar lagu kalsoon yahay oo Wargeyska Foore soo gaadhay ayaa shaaca ka qaaday in Wasiirkii hore ee Wasaaraddii la baabiiyay ee Madaxtooyadda ee Xukuumaddii hore Maxamuud Xaashi Cabdi uu soo gaabiyay safar oo uu mudooyinkii u dambeeyay ku joogay Dalka dibadiisa gaar ahaan Boqortooyadda Ingiriiska, islamarkaana uu dalka ku soo fool leeyahay,arintaasi oo salka ku haysa doonis xoogleh oo uu masuulkani mudooyinkii u dambeeyay ku raadcaynayay inuu hanto Booska Gudoomiyenimada Xisbiga kulmiye Madaxweyne Muuse Biixi dabadii,Waxaana si weyn loo hadal hayaa in Masuulkani uu doonayo in Booskaasi si caadi ah loogu wareejiyo isagoo horena u sameeyay dhaq dhaqaaq xoogan oo uu booskani ku hantiyayo balse ay ka soo gaadhay doorashadii madaxtooyadda oo wakhtigaasi culaysa badan ku noqotay. 